钦定古今图书集成/明伦汇编/氏族典/第466卷 > 《廖用贤尚友录》 > 桂宗儒
## 钦定古今图书集成/明伦汇编/氏族典/第466卷 > 《廖用贤尚友录》 > 桂宗儒

按《万姓统谱》：宗儒字文薮，慈谿人。膺贡，预修《永乐大
典》，书成，授蕲州同知。莅官有政绩，然性直不能迎合。
监司注其考曰“学优政短”，还之吏部，请改卑秩。吏部
侍郎师道知为彦良从子，以善诗、工楷书荐之。文庙，
召见，即日拜修撰。每应制有作，为时所称。